Diari Oficial de la Generalitat Valenciana


Sumari del DOGV 5487, del 11-04-2007 (2007/4086)

ORDE de 28 de febrer de 2007, de la Conselleria de Cultura, Educació i Esport, per la qual es modifica l'autorització a diversos centres docents privats, en els nivells educatius que s'especifiquen en l'annex.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5487

Data del DOGV
:   11-04-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/4086


Data del document
:   28-02-2007

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * València
    * Carlet
    * Alacant
    * Mislata
    * centre d'ensenyament
    * ensenyament privat
    * ensenyament primari
    * educació especial
    * educació preescolar
    * ensenyament secundari

Els expedients han sigut iniciats a instància dels representants de la titularitat dels centres docents privats que sol·liciten la modificació de l'autorització en els nivells educatius que s'especifiquen en l'annex.  
La Direcció General d'Ensenyament va declarar, per resolucions individualitzades per a cada centre, l'adequació de les instal·lacions proposades, quant a espais educatius es referix, al que disposa la legislació aplicable. Per la qual cosa l'autorització d'obertura i funcionament ha d'ajustar-se a allò disposat a l'article 6.3 del Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.  
Cada expedient inclou informes favorables de la Unitat Tècnica de Construccions i de la Unitat d'Inspecció Educativa, referent a la relació de professors i titulacions respectives, de conformitat amb la legislació aplicable.  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 2/2006, de 3 de maig, d'Educació (BOE de 04.05.2006); el Reial Decret 1.004/1991, de 14 de juny (BOE de 26.06.91), pel que fa als requisits mínims d'instal·lacions per a l'Educació Infantil, primer cicle, de conformitat amb el que establix la disposició transitòria onzena, de la Llei Orgànica 2/2006 d'Educació; el Reial Decret 1.537/2003, de 5 de desembre (BOE de 10.12.03), pel qual s'establixen els requisits mínims dels centres que impartisquen ensenyaments escolars de règim general; i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,  
ORDENE  
Únic  
Modificar l'autorització, en els nivells indicats, a cadascun dels centres que s'assenyalen en l'annex, amb les característiques, el nombre d'unitats i capacitat màxima de llocs escolars que s'hi especifiquen, de conformitat amb el que establix la disposició transitòria onzena, de la Llei Orgànica 2/2006 d'Educació.  
DISPOSICIÓ ADDICIONAL ÚNICA  
El que es disposa en la present orde donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL ÚNICA  
Les presents autoritzacions entraran en vigor el mateix dia de la seua firma; no obstant això, els seus efectes s'entendran referits a l'inici del curs acadèmic 2007/2008.  
De conformitat amb el que establixen els articles 107, 116 i 117 de la Llei 30/1992, de 26 de novembre (BOE núm. 285, de 27 de novembre), de Règim Jurídic de les Administracions Públiques i Procediment Administratiu Comú, modificada per la Llei 4/1999, de 13 de gener (BOE núm. 12, de 14 de gener), i els articles 10, 14 i 46 de la Llei 29/1998, de 13 de juliol (BOE de 14.07.98), el present acte posa fi a la via administrativa, podent ser recorregut potestativament en reposició o bé cabrà plantejar de forma directa el recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller de Cultura, Educació i Esport, en el termini d'un mes a comptar de l'endemà de la seua notificació o publicació, segons corresponga.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de 2 mesos a comptar de l'endemà de la seua notificació o publicació, segons corresponga.  
València, 28 de febrer de 2007  
El conseller de Cultura, Educació i Esport  
ALEJANDRO FONT DE MORA TURÓN  
ANNEX  
Centre: EL VALLE  
Titular: Servicios Educativos Condomina, SL  
Domicili: av. Condomina, 65, c/ Xàrcies  
Localitat: Alacant  
Província: Alacant  
Codi: 50407330  
Modificació que s'autoritza:   
- S'autoritza l'ampliació de dos unitats d'Educació Infantil, segon cicle, l'ampliació de set unitats d'Educació Primària i es modifica l'ús de les unitats de l'Educació Infantil Primer cicle, de manera que el centre queda configurat en la seua totalitat amb la següent composició:  
- 4 unitats d'Educació Infantil de primer cicle, distribuïdes de la següent manera:  
\* 1 unitat per a xiquets d'1 a 2 anys, amb 13 llocs escolars.  
\* 3 unitats per a xiquets de 2 a 3 anys, amb 60 llocs escolars.  
- 10 unitats d'Educació Infantil, segon cicle, amb 250 llocs escolars.  
- 13 unitats d'Educació Primària, amb 325 llocs escolars.  
Centre: SAN JORGE  
Titular: Ciudad Infantil, San Jorge, SL  
Domicili: av. Doctor Rico, 15  
Localitat: Alacant  
Província: Alacant  
Codi: 50424679  
Modificació que s'autoritza:  
- S'autoritza l'ampliació d'una d'Educació Infantil, primer cicle, i es reduïx una unitat d'Educació Infantil, segon cicle, de manera que el centre queda configurat en la seua totalitat amb la següent composició:  
- 6 unitats d'Educació Infantil de primer cicle, distribuïdes de la següent manera:  
\* 1 unitat per a xiquets d'1 a 2 anys, amb 13 llocs escolars.  
\* 5 unitats per a xiquets de 2 a 3 anys, amb 100 llocs escolars.  
- 5 unitats d'Educació Infantil, segon cicle, amb 115 llocs escolars.  
Centre: ELS MARINERETS  
Titular: Rosa María Bartolomé Pucho, Angeles Marta Lacomba Sobrino, María Sueleika Bartolomé Pucho, Yessica Casillas López i Francisca Martínez Sáez.  
Domicili: c/ Vicent Brull, 76 baix-dreta  
Localitat: València  
Província: València  
Codi: 72894389  
Modificació que s'autoritza:  
- S'autoritza l'ampliació d'una unitat d'Educació Infantil, primer cicle, de manera que el centre queda configurat en la seua totalitat amb la següent composició:  
- 4 unitats d'Educació Infantil, primer cicle, distribuïdes de la següent manera:  
\* 2 unitats per a xiquets d'1 a 2 anys, amb 26 llocs escolars.  
\* 2 unitats per a xiquets de 2 a 3 anys, amb 37 llocs escolars.  
Centre: BRESSOL-BENIMACLET  
Titular: Escola Bressol-Benimaclet, Sociedad Cooperativa Valenciana.  
Domicili: c/ Crist de la Providència, 6-B  
Localitat: València  
Província: València  
Codi: 54377606  
Modificació que s'autoritza:  
- S'autoritza l'ampliació de llocs escolars en l'Educació Infantil, primer cicle, de manera que el centre queda configurat en la seua totalitat amb la següent composició:  
- 4 unitats d'Educació Infantil, primer cicle, distribuïdes de la següent manera:  
\* 2 unitats per a xiquets d'1 a 2 anys, amb 26 llocs escolars.  
\* 2 unitats per a xiquets de 2 a 3 anys, amb 40 llocs escolars.  
Centre: PEKES  
Titular: Jardín de Infancia Pekes, SL  
Domicili: c/ Jesús, 100  
Localitat: València  
Província: València  
Codi: 50588787  
Modificació que s'autoritza:  
- S'autoritza al centre per a impartir ensenyaments d'Educació Infantil, primer cicle i s'amplia una unitat d'Educació Infantil, segon cicle, de manera que el centre queda configurat en la seua totalitat amb la següent composició:  
- 5 unitats d'Educació Infantil de primer cicle, distribuïdes de la següent manera:  
\* 1 unitat per xiquets de 0 a 1 anys, amb 8 llocs escolars.  
\* 2 unitats per a xiquets d'1 a 2 anys, amb 26 llocs escolars.  
\* 2 unitats per a xiquets de 2 a 3 anys, amb 38 llocs escolars.  
- 3 unitats d'Educació Infantil, segon cicle, amb 56 llocs escolars.  
Centre: SANTA CRUZ  
Titular: Enrique Faus Signes  
Domicili: Camí Vell de Xirivella, 5-26  
Localitat: Mislata  
Província: València  
Codi: 00922132  
Modificació que s'autoritza:  
- S'autoritza l'ampliació d'una unitat d'Educació Infantil, primer cicle, de manera que el centre queda configurat en la seua totalitat amb la següent composició:  
- 3 unitats d'Educació Infantil de primer cicle, distribuïdes de la següent manera:  
\* 1 unitat per a xiquets d'1 a 2 anys, amb 13 llocs escolars.  
\* 2 unitats per a xiquets de 2 a 3 anys, amb 33 llocs escolars.  
- 3 unitats d'Educació Infantil, segon cicle, amb 55 llocs escolars.  
- 6 unitats d'Educació Primària, amb 148 llocs escolars.  
- 4 unitats d'Educació Secundària Obligatòria, amb 107 llocs escolars.  
- 1 unitat d'Educació Especial, suport a la integració, amb 15 llocs escolars.  
- 2 unitats de Tècnic en Gestió Administrativa, amb 40 llocs escolars (en doble torn, un curs de matí i un curs de vesprada).  
Centre: LA DEVESA  
Titular: Martí Sorolla, Cooperativa Valenciana  
Domicili: Camí Depòsit, 16  
Localitat: Carlet  
Província: València  
Codi: 01163064  
Modificació que s'autoritza:  
- S'autoritza l'ampliació de dos unitats d'Educació Infantil, segon cicle, de manera que el centre queda configurat en la seua totalitat amb la següent composició:  
- 3 unitats d'Educació Infantil de primer cicle, distribuïdes de la següent manera:  
\* 1 unitat per a xiquets d'1 a 2 anys, amb 13 llocs escolars.  
\* 2 unitats per a xiquets de 2 a 3 anys, amb 40 llocs escolars.  
- 8 unitats d'Educació Infantil, segon cicle, amb 191 llocs escolars.  
- 12 unitats d'Educació Primària, amb 300 llocs escolars.  
- 12 unitats d'Educació Secundària Obligatòria, amb 360 llocs escolars.  
- 6 unitats de Batxillerat, amb 210 llocs escolars, en les modalitats de: Ciències de la Natura i Salut; Humanitats i Ciències Socials i Tecnologia.  
- 2 unitats de Tècnic en Animació d'Activitats Físiques i Esportives, amb 60 llocs escolars.